《送王生之临邛省州守叔父献甫 其一》
明代·徐熥

西北胡笳不断吹，送君南浦泪如丝。荆门树影云中尽，巫峡猿声月下悲。

客路装轻怀匕首，驿楼灯现望峨眉。天涯何处能相忆，孤馆残更梦觉时。

作者简介：福建闽县人，字惟和。徐𤊹兄。万历四十六年举人。负才淹蹇，肆力诗歌。与弟徐𤊹并有才名，然𤊹以博学称，熥则以词采著。有《幔亭集》。